Nsámbá tǒ masanga ma mbila nkómbó nsámbá eúti na lokota la Kikɔ́ngɔ mpé ezalí masanga maye malángwisaka maye maúti na maí ma fɔlɔ́lɔ ya mbíla. Bakotobola nsé ya fɔlɔ́lɔ ya mbíla mpé bakotiya kalebasi tǒ eloko esúsu eye ekoki kofándisa maí mâná. Masanga maye mazalí na lángi la mpɛ́mbɛ́. Ntángo mangó mazalí naíno ya sika (maúti o mweté), mangó makolángwisaka tɛ́ kasi sɔ́kí mafándi mwâ mikɔlɔ mingi mangó makómaka makási mpenzá mpé makolángwisa bato sɔ́kí bamamɛli na boleki.